Ирыдҟарҵалаз асанкциақәа рымшала Путин аекономикатә шьаҿа ҷыдақәа рзы аусԥҟа инапы аҵаиҩит
23:45 01.03.2022 (ирҿыцуп: 23:47 01.03.2022)
© Sputnik / Алексей НикольскийПрезидент РФ В. Путин принял участие в расширенном заседании коллегии МЧС РФ
© Sputnik / Алексей Никольский/
Мраҭашәаратәи атәылақәа Урыстәыла аганахьала асанкциа ӷәӷәақәа аларгалеит уи Украина имҩаԥнаго иҷыдоу арратә операциа иахҟьаны.
АҞӘА, хәажәкыра 1 - Sputnik. Урыстәыла ахада Владимир Путин инапы аҵаиҩит Урыстәылатәи Афедерациа афинанстә ҭышәныртәалара зырӷәӷәо иҿыцу аекономикатә шьаҿа ҷыдақәа рзы аусԥҟа, абри атәы аанацҳауеит Кремль асаит.
Аусԥҟа инақәыршәаны, хәажәкыра 2 инаркны Урыстәыла иалганы иргар ҟалом $10 нызқь иреиҳау аҳәаанырцәтә валиутала иҟоу аԥара.
Жәабран 28 рзы Путин инапы аҵаиҩит "ЕАА урҭ ирыдгылаз атәылақәеи рганахьала иҷыдоу аекономикатә усмҩаԥгатәқәа ралагаларазы" аусԥҟа.